**Eesti Puuetega Inimeste Koja juhatuse koosoleku protokoll 1/2020**

**Toimumise aeg**: 17. jaanuar 2020

**Toimumise koht**: Eesti Puuetega Inimeste Koda, Toompuiestee 10, Tallinn

**Koosoleku algus**: kell 12:00

**Koosoleku lõpp**: 13:30

Osalesid: Monika Haukanõmm, Kaia Kaldvee, Toomas Mihkelson, Helmi Urbalu, Helle Sass, Kairit Numa ja Jakob Rosin

Puudumisest teatasid: Mihkel Tõkke ja Ulvi Tammer-Jäätes

Kutsutud: Eesti Puuetega Inimeste Koja (edaspidi EPIKoda) tegevjuht Anneli Habicht, peaspetsialist Tauno Asuja.

Koosolekut asub juhatama Monika Haukanõmm, kes teeb ettepaneku kinnitada koosoleku protokollijaks Tauno Asuja.
**OTSUS**: Kinnitada koosoleku protokollijaks Tauno Asuja.

Monika Haukanõmm (edaspidi MH) tutvustab koosoleku päevakorda.

**Koosoleku päevakord:**

1. **EPIKoja huvikaitse fookusteema 2020-2022 kinnitamine.**
2. **EPIFondi rahastusmudeli uuenduse juhtrühma liikmete valik ja kinnitamine.**
3. **Innove sotsiaalse innovatsiooni vooru esitatud projektitaotluse „Puuetega laste vanemate nõustamis- ja infosüsteemi väljatöötamine" tutvustus.**
4. **EPIFondi investeeringute projekti 2019 käekäigu tutvustus.**
5. **Muud teemad.**

MTÜ Estilco liitumisavaldus.

Tegevjuhi uuendatud ametijuhendi projekt.

Euroopa Patsientide Foorumi juhatuse liikme kandidaadi esitamine

**OTSUS: Kinnitada päevakord ühehäälselt.**

1. **EPIKoja huvikaitse fookusteema 2020-2022 kinnitamine.**

Anneli Habicht (edaspidi AH) avas fookusteemade tausta ja tegi ettepaneku EPIfondile esitada EPIKoja aregukava 3 strateegilist eesmärki fookusteemadeks: 1) Puuetega inimeste ja krooniliste haigete huvid ja õigused on poliitikakujunduses arvesse võetud 2) Puuetega inimeste ja krooniliste haigete kaasatus ühiskonda ja eneseteostuse võimalused on paranenud 3) EPIKoda on tugev, avatud, professionaalne ja jätkusuutlik organisatsioon.

**OTSUS: Kinnitada EPIKoja 3 fookusteemat:** : **1) Puuetega inimeste ja krooniliste haigete huvid ja õigused on poliitikakujunduses arvesse võetud 2) Puuetega inimeste ja krooniliste haigete kaasatus ühiskonda ja eneseteostuse võimalused on paranenud 3) EPIKoda on tugev, avatud, professionaalne ja jätkusuutlik organisatsioon.**

1. **EPIFondi rahastusmudeli uuenduse juhtrühma liikmete valik ja kinnitamine.**

AH annab ülevaate juhtrühma liikmeteks esitatud kandidaatidest. **Lisa 1.**

Kodade hulgast laekust 4 kandidaati: Anne Veiram (Jõgevamaa PIK), Piia Õispuu (Võrumaa PIK), Marianne Kuzemtšenko (Tartu PIK), Veronika Allas (Saaremaa PIK).

Liitude hulgast laekus 7 kandidaati: Külli Roht (Eesti Afaasialiit), Ian Oja (Eesti Vaimupuudega Inimeste Tugiliit), Terje Karp (Eesti Reumaliit), Georg Jurkanov (Eesti Psoriaasiliit), Mari Sepp (Eesti Pimedate Liit), Lili Tiri (Eesti Liikumispuudega Inimeste Liit), Janika Paulus (Eesti Puuetega Naiste Ühenduste Liit).

Lisaks peame määrama juhtrühma 3 juhatuse liiget.

MH teeb ettepaneku arutada kandidaadid läbi kodade, liitude ja juhatuse kaupa. Juhatus leiab arutelus, et ühelt poolt eeldab juhtrühma liikme roll pikaajalist kogemust EPIKoja võrgustikus ja arusaamist senisest rahastusmudelist, teiselt poolt aga on vaja nn värskemat pilku. Samuti tuleks jälgida, et esindatud saaks nii suuremad kui väiksema organisatsioonid.

MH teeb ettepaneku liitude poolt esitatud kandidaatide osas läbi viia hääletus.

Kodade esindajate valimisel viidi läbi 1 hääletusvoor ja liitude esindajate valimisel 2 hääletusvooru.

MH tuletab meelde, et juhatuse liikmete hulgast on rahastusmudeli juhtrühmas osalemise kohta oma kandidatuuri osas eelneva nõusoleku andnud Mihkel Tõkke ja MH, kelle tugevus juhtrühma liikmetena oleks sõltumatus liikmeorganisatsioonidest. Vaja oleks leida veel täiendav kandidaat.

Kairit Numa pakub välja Kaia Kaldvee (KK) ja Toomas Mihkelsoni (TM).

TM väljendab oma eelistust kandidaadile KK.

**OTSUS: Kinnitada EPIKoja võrgustiku rahastusmudeli uuendamise juhtrühma liikmeteks kodade esindajatena: 1) Veronika Allas (Saare PIK), 2) Marianne Kuzemtsenko (Tartu PIK), 3) Anne Veiram (Jõgeva PIK); liitude esindajatena: 1) Külli Roht (Eesti Afaasialiit), 2) Mari Sepp (Eesti Pimedate Liit), 3) Lili Tiri (Eesti Liikumispuudega Inimeste Liit); EPIKoja juhatuse esindajatena 1) Monika Haukanõmm, 2) Mihkel Tõkke 3) Kaia Kaldvee.**

1. **Innove sotsiaalse innovatsiooni vooru esitatud projektitaotluse „Puuetega laste vanemate nõustamis- ja infosüsteemi väljatöötamine" tutvustus.**

Protokollimise võtab üle Anneli Habicht.

Tauno Asuja (TA) tutvustab projektitaotlust Innovele, mis esitati 31.12.2020. Vastus tuleb veebruari lõpus, projekt on planeeritud kestma märts-august 2020. Taotlusvoorust rahastatakse innovaatiliste sotsiaalvaldkonna toodete või teenuste väljaarendusi.

Projekt on suunatud puudega laste vanematele. Projekti üldine eesmärk on hoolduskohustusega puuetega laste vanemate tööhõive suurendamine. Projekti tulemusena on kirjeldatud puuetega laste vanematele suunatud nõustamis ja infosüsteemi töö- ja toimimispõhimõtted, kaasatud vajalikud sihtgrupi esindajad ja koostööpartnerid teenuse disainimiseks, välja on töötatud jätkusuutlik äriplaanteenuse osutamiseks, koostatud eelanalüüs ja lähteülesanne veebipõhise infosüsteemi kohta, loodud ja testitud infosüsteemi prototüüp. Peamine projekti tööriist on teenusedisaini töötuba, mille tulemusena infosüsteemi prototüüp tekib.

Infosüsteem toetab varasemat puudega laste vanematele suunatud EPIKoja käsiraamatut Teekond erilise lapse kõrval. Infosüsteemis kirjeldatakse vanemale teatud grupitunnuste (nt lapse vanus, puue, elukoht) teekond abi saamiseks, lisaks pakutakse juhtumipõhist nõustamist. Kogu projekti maksumus on 33 333 eurot, EPIKoja omaosalus 5000, mis on eelarvesse planeeritud. Vajadus on tõusetunud ka praegusest töövõime hindamise nõustamisteenusest – nõustaja poole pöördub palju lapsevanemaid, kuid praeguse teenuse skoop ei kata seda sihtgruppi.

MH küsib, kas EPIKoda hakkab seda süsteemi üleval pidama ja uuendama? AH vastab, et seda kohustust antud projekti raames ei teki.

**OTSUS: Võtta info teadmiseks.**

1. **EPIFondi investeeringute projekti 2019 käekäigu tutvustus.**

MH teeb sissejuhatuse. EPIKoda taotles EPIFondi investeeringute voorust 2019 toetust Toompuiestee 10 hoone ligipääsetavuse parandamiseks. Peamine probleem on välisuks – liikumispuudega inimestel raske siseneda. MH annab sõna Tauno Asujale, kes on antud projekti juht.

TA: Oleme esitanud EPIFondile taotluse projekti pikendamiseks. Projekti elluviimisel on olnud mitmeid probleeme. Põrkusime muinsuskaitse nõuetele. Algne idee oli paigaldada külgedele ise avanevad metalluksed. Muinsuskaitse menetles väga kaua ja ei nõustunud meie plaanidega. Oleme edasi liikunud alternatiiviga, et paigaldada uus lai uks, säilitada praegune välisilme ja panna uks automaatselt väljapoole avanema. Hetkel on vaja langetada valik, kas uks hakkab avanema fotosilma märguande peale või nupuvajutuse peale. Kumbki süsteem pole ideaalne kõigi puudeliikide esindajatele. MH küsib, kas kaht süsteemi korraga ei saa kasutada? TA vastab, et seda on tehniliselt raske tagada. KK küsib, kas praegu planeeritud lahendus võrreldes algsega kallimaks ei lähe. TA: läheb kallimaks küll, aga teiste tööde vähendamise arvelt saame ära mahutada. Projektis ka majavälised ja -sisesed infosildid. Linn ei kooskõlastanud majaväliseid silte, samuti uksele paigaldatavat silti, kuna see muudab välisilmet. Seega jääb nende siltide tootmise ja paigalduse arvelt vahendeid kallima ukse jaoks. TA: Kas juhatusel on eelistust, kas teha fotosilmaga avanev uks või nupuga? Pimedatele on fotosilmaga avanev uks halb variant. Nupuvariant on jälle halvem variant liikumispuudega inimestele, kel käte liikumis takistus. Valida tuleba kahe mitte väga hea lahenduse vahel. Jakob Rosin (JR) toetab nupuga varianti. Juhatus nõustub JR-ga. MH küsib, millal saab kasutada uut lahendust. TA: uks peak valmima jaanuari lõpuks, seadistamisega läheb veel aega.

**OTSUS: Võtta info teadmiseks.**

Protokollimist jätkab Tauno Asuja.

1. **Muud teemad.**

**MTÜ Estilco liitumisavaldus.**

MH tutvustab EPIKoja liikmeks taotleva organisatsiooni poolt esitatud taotlust. **Lisa 2.**

Ulvi Tammer- Jäätes ja Mihkel Tõkke on eelnevalt kirjalikult teada andnud, et nemad ei toeta liikmeks vastuvõtmist, kuna ei vasta EPIKoja põhikirjas sätestatud tingimustele, saame pakkuda ühingule EPIKoja toetajaliikme staatust. Ühing ei vasta EPIKoja põhikirja punktile 2.2, kus on sätestatud, et EPIKoja liikmeks saab olla üleriigiline puudespetsiifiline organisatsioon või katusorganisatsioon või maakondlik puuetega inimeste koda.

AH täpsustab, et antud ühingu puhul on ühisosaks abivahend, mitte puudespetsiifika, EPIKoja põhikiri aga näeb, et ette, et ühendavaks osaks peab olema puudespetsiifika. Muus osas on ühingu eesmärgid meie põhikirjaga kooskõlas.

**OTSUS: Mitte rahuldada MTÜ Estilco liitumisavaldust EPIKoja täisliikmeks astumisel seoses mittevastavusega EPIKoja põhikirja punktile 2.2. Soovitame organisatsioonil astuda EPIKoja toetajaliikmeks või teha koostööd mõne sarnase organisatsiooniga.**

**Tegevjuhi uuendatud ametijuhendi projekt.**

AH tutvustab tegevjuhi uuendatud ametijuhendi projekti. **Lisa 3.**

TM uurib, kust tuli vajadus ametijuhendit uuendada?

AH vastab, et tegevjuhi 2015.a. ametijuhend oli moraalselt vananenud ja revisjonikomisjoni eelmise esimehe poolt tuli samuti ettepanek üle vaadata EPIKoja töötajate ametijuhendid. Tegevtöötajate ametijuhendid on uuendatud, muutunud on võrreldes varesemaga see, et on kirjeldatud tööülesanded ja töötulemus, varasemalt ei olnud tulemusi välja toodud.

MH teeb ettepaneku täpsustada ametijuhendis, et tegevjuhi vahetu juht saab olla juhatuse esimees mitte juhatus ühiselt.

**OTSUS: Viia sisse tegevjuhi ametijuhendisse täpsustus- tegevjuhi vahetuks juhiks on juhatuse esimees.**

**OTSUS: Kinnitada tegevjuhi ametijuhend**

**Euroopa Patsientide Foorumi juhatuse liikme kandidaadi esitamine.**

AH annab ülevaate Euroopa Patsientide Foorumi juhatuse liikmete valimisest ja palub juhatusel pakkuda välja võimalikke kandidaate.

MH pakub välja Janek Kapperi Eesti Põletikulise Soolehaiguse Seltsist.

AH leiab, et Janek Kapper on hea kandidaat, olles ka senini EPIKoda aktiivselt foorumi tegevustes, näiteks digitervise töörühmas esindanud.

**OTSUS: Toetada Janek Kapperi kandidatuuri esitamist Euroopa Patsientide Foorumi juhatuse liikmete valimisele. Tegevmeeskonnal teha Janek Kapperile vastav ettepanek.**

Järgmiste kohtumiste osas lepiti kokku:

**EPIKoja juhatuse ja tegevmeeskonna arendusseminar toimub 25.- 26. märtsil Ida- Virumaal**

**EPIKoja juhatuse koosolek 27. aprill kell 12.00**

**EPIKoja Juhatuse koosolek ja üldkoosolek 22. mail**

Koosoleku juhataja: Monika Haukanõmm

Koosoleku protokollija: Tauno Asuja